
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea garantării cu 10.000.000 lei, la care se adaugă costurile aferente, a unei finanţări rambursabile interne/externe de 40.000.000 lei,  ce va fi contractată de    SC CUP SA Focşani, în vederea cofinanţării proiectului de investiţii de interes local „Reabilitarea şi modernizarea sistemului de alimentare cu apă şi canalizare – judeţul Vrancea” în cadrul Programului operaţional sectorial de Mediu 2007-2013 ( POS Mediu)

În temeiul prevederilor art. 36 alin. (2) şi alin. (4) lit. b), ale art. 45 alin. (2), art. 63 alin. (1) lit. c) şi alin. (4) lit. c), precum şi ale art. 115 alin. (1) lit. b), alin. (3), (5) si (6) din Legea administraţiei publice locale nr. 215/2001, republicată, cu modificările şi completările ulterioare, 
_având în vedere prevederile Ordonanţei de Urgenţă a Guvernului nr. 64/2007 privind datoria publică, cu modificările şi completările ulterioare, coroborate cu cele ale cap. IV din Legea nr. 273/2006 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare; 
_ţinând seama de prevederile art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, 
_luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, 
_ţinând seama de prevederile art. 942 şi următoarele din Codul civil, referitoare la contracte sau convenţii, 
_având în vedere adresa nr. 33463/08.08.2013 transmisă de SC CUP SA Focşani, 
    
_luând act de: 

a) proiectul de hotărâre din data de 22.11.2013 iniţiat de Primarul Municipiului Focşani; 
b) raportul întocmit de Direcţia economică, înregistrat la nr. 63951/22.11.2013; 

c) raportul favorabil al Comisiei de buget şi administraţie publică, 
_constatând necesitatea de a asigura resursele financiare pentru realizarea investiţiilor publice de interes local a căror documentaţie tehnico-economică a fost aprobată prin H.C.L.nr.219/2009 pentru aprobarea studiului de fezabilitate privind obiectivul de investiţii „Reabilitarea şi modernizarea sistemului de alimentare cu apă şi canalizare – judeţul Vrancea UAT 1 Focşani” şi disponibilitatea exclusivă a terenurilor pentru realizarea obiectivelor propuse în proiect, 
CONSILIUL LOCAL AL MUNICIPIULUI FOCŞANI adoptă prezenta Hotărâre.

           Art. 1. Se aprobă garantarea cu 10.000.000 lei, la care se adaugă costurile aferente,  a unei finanţări rambursabile interne/externe de 40.000.000 lei, ce va fi contractată de SC CUP SA Focşani, în vederea cofinanţării proiectului de investiţii de interes local „Reabilitarea şi modernizarea sistemului de alimentare cu apă şi canalizare – judeţul Vrancea” în cadrul Programului operaţional sectorial de Mediu 2007-2013 ( POS Mediu), cu o maturitate de 15 de ani.       
            Art. 2. Garantarea finanţării rambursabile prevăzută la art. 1 se face pentru cofinanţarea investiţiei de interes local „Reabilitarea şi modernizarea sistemului de alimentare cu apă şi canalizare – judeţul Vrancea UAT 1 Focşani” în cadrul Programului operaţional sectorial de Mediu 2007-2013 ( POS Mediu),  de către operatorul regional de servicii de apă şi canalizare SC CUP SA Focşani.
          Art. 3. Din bugetul local al Municipiului Focsani se asigură integral garantarea finanţării prevăzută la art. 1, ca parte integrantă a serviciului anual al datoriei publice locale. 
          Art. 4. (1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a Municipiului Focşani următoarele date: 

a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia; 

b) valoarea finanţării rambursabile garantate  în valuta de contract; 

c) gradul de îndatorare a Municipiului Focşani; 

d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile; 

e) dobânzile, comisioanele şi orice alte costuri aferente fiecărei finanţări rambursabile; 

f) plăţile efectuate din fiecare finanţare rambursabilă. 
         (2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege. 
          Art. 5. Se împuterniceşte Primarul Municipiului Focşani să semneze în numele şi pentru Municipiul Focşani acordul de garantare a finantării rambursabile şi orice alte documente necesare obţinerii şi derulării finanţărilor prin creditare bancară. 
           Art. 6. Cu ducerea la îndeplinire a prezentei hotărâri se însărcinează Primarul Municipiului Focşani.
           Art. 7. Cu data prezentei, se abrogă prevederile Hotarârii Consiliului Local al Municipiului Focşani nr.237/29.08.2013.
           Art. 8. Prezenta hotărâre se comunică, prin intermediul secretarului municipiului, în termenul prevăzut de lege, primarului municipiului şi prefectului judeţului Vrancea şi se aduce la cunoştinţa publică prin publicarea pe pagina de internet www.focsani.info. 

            Alecsandrescu Dorian





Contrasemnează,


Secretarul Municipiului Focsani


Corhană Eduard Marian 











